Πρωτάθλημα Ε.Π.Σ. Αθηνών 1926-27

Το Πρωτάθλημα της Ένωσης Ποδοσφαιρικών Σωματείων Αθηνών την περίοδο 1926-27 διεξήχθη σε δύο φάσεις, προκριματική και τελική. Μετείχαν επτά (7) ομάδες και για τρίτη συνεχόμενη χρονιά αναδείχθηκε νικητής ο Παναθηναϊκός, ο οποίος ισοβάθμησε στην τελική φάση του πρωταθλήματος με την ΑΕΚ και επικράτησε μετά από δύο αγώνες κατάταξης.

 Η διοργάνωση ξεκίνησε στα τέλη Νοέμβρίου 1926 και ολοκληρώθηκε την Κυριακή 19 Ιουνίου 1927 με το δεύτερο αγώνα κατάταξης ΠΑΟ-ΑΕΚ. Οι συναντήσεις διεξήχθησαν σε τέσσερα γήπεδα, καθώς στα προϋπάρχοντα των Παναθηναϊκού και Γουδή, προστέθηκαν από το καλοκαίρι του 1926 εκείνα των Πανελληνίου και Απόλλωνα (στο Ρουφ). Στη δύναμη της ΕΠΣΑ εντάχθηκαν τέσσερις ακόμα σύλλογοι: η Αθλητική Ένωση Εμποροϋπαλλήλων, ο Εργατικός Αθλητικός Όμιλος, ο Α.Π.Σ. Πέλοψ Μελαντίας και η Π.Α.Ο. Δάφνη Αθηνών, που συγκρότησαν τη νεοσύστατη Γ΄ κατηγορία και ανέβασαν το συνολικό αριθμό μελών στα 19. Τα ενεργά, όμως, σωματεία ήταν τελικά 17, δεδομένου ότι ο Κυπριακός Ποδοσφαιρικός Σύλλογος και ο Αγγλικός Όμιλος δεν μετείχαν στο πρωτάθλημα. Μέλος εγγράφηκε και ο Αχιλλεύς, ο οποίος διαλύθηκε πριν πάρει μέρος στη Γ΄ κατηγορία. Οι ομάδες και το σύστημα διεξαγωγής ανά κατηγορία είχαν ως εξής: Α΄ κατηγορία επτά (7) ομάδων σε πρωτάθλημα δύο φάσεων: προκριματική ενός γύρου (6 αγώνες) και τελική με 4 ομάδες Β΄ κατηγορία έξι (6) ομάδων σε πρωτάθλημα δύο φάσεων: προκριματική ενός γύρου (5 αγώνες) και τελική δύο γύρων με 4 ομάδες (6 αγ.) Γ΄ κατηγορία τεσσάρων (4) ομάδων σε πρωτάθλημα δύο γύρων (6 αγώνες). Μετείχαν 7 ομάδες: Παναθηναϊκός, Απόλλων Σμύρνης, ΑΕΚ, Ατρόμητος Αθηνών, Αθηναϊκός Α.Σ., Αρμενική Ένωση και Π.Σ. Γουδί Προκριματική φάση: ενιαίος όμιλος ενός γύρου (6 αγώνες), από τον οποίο προκρίθηκαν οι 4 πρώτες και υποβιβάστηκε η ουραγός Τελική φάση: όμιλος ενός γύρου (3 αγώνες), αντί δύο γύρων όπως προέβλεπε η προκήρυξη της διοργάνωσης. Λόγω καθυστερήσεων στο πρόγραμμα (από τους πολλούς φιλικούς αγώνες με ξένους συλλόγους και μεταξύ των μικτών ομάδων Αθήνας, Πειραιά και Θεσσαλονίκης), η Ένωση υποχρεώθηκε να ματαιώσει το β΄ γύρο και ο τίτλος να κριθεί σε αγώνα κατάταξης Παναθηναϊκού-ΑΕΚ που ισοβαθμούσαν. Πρωταθλητής: Παναθηναϊκός Υποβιβασμός στη Β΄: Αρμενική Ένωση - τελικά παρέμεινε στην κατηγορία εξαιτίας της αποχώρησης ΑΕΚ, Απόλλωνα και Παναθηναϊκού Άνοδος από Β΄: Αίας Αθηνών. Αποτελέσματα ο αγώνας ΠΑΟ-Γουδί αναβλήθηκε λόγω πλημμύρας στο γήπ. Πανελληνίου από βροχόπτωση και το Γουδί, με ασθενείς κάποιους παίκτες του, δεν "κατέβηκε" πιθανώς στον επαναληπτικό - το αποτέλεσμα του οποίου, πάντως, δεν θα επηρέαζε την πρόκριση στην τελική φάση. Βαθμολογία Αποτελέσματα ΠΑΟ-ΑΕΚ: 1-1 (Φ. Ασπρογέρακας 30΄ - Νεγρεπόντης 55΄) ΑΕΚ-Ατρόμητος: 4-0 (Καρυωτάκης 15΄, Νεγρεπόντης 20΄ και 60΄, Αρμάος 80΄) ΠΑΟ-Απόλλων: 4-2 (Σιδηρόπουλος 20΄ και 55΄, Παπαδόπουλος 25΄, Μινασιάν - Μαυρομάτης 44΄, Καμπουρόπουλος) ΠΑΟ-Ατρόμητος: 5-1 ΑΕΚ-Απόλλων: νίκη ΑΕΚ Απόλλων-Ατρόμητος: νίκη Απόλλωνα Βαθμολογία Μετά την ολοκλήρωση του α' και τη ματαίωση του β' γύρου της τελικής φάσης, οι ισόβαθμες στην κορυφή Παναθηναϊκός και ΑΕΚ έδωσαν αγώνα κατάταξης για την ανάδειξη του πρωταθλητή. Η αναμέτρηση έληξε ισόπαλη, οπότε χρειάστηκε δεύτερη στην οποία νίκησαν δύσκολα οι πράσινοι: 5 Ιουνίου 1927, γήπ. ΠΑΟ: Παναθηναϊκός - ΑΕΚ: 1-1 (ημίχρ. 0-1) 19 Ιουνίου 1927, γήπ. ΠΑΟ: Παναθηναϊκός - ΑΕΚ: 1-0 (ημίχρ. 0-0). Στην τελική φάση αγωνίστηκαν οι ποδοσφαιριστές: Τερματοφύλακας: Γρηγοριάδης Οπισθοφύλακες: Νικολαΐδης, Αραβοσιτάς Μέσοι: Β. Τριανταφύλλης, Ανδρίτσος, Πανουργιάς, Κ. Μπαλτάσης Επιθετικοί: Στ. Γεωργιάδης, Σ. Ασπρογέρακας, Δ. Σιδηρόπουλος, Μινασιάν, Φ. Ασπρογέρακας, Παπαδόπουλος. Ο τερματοφύλακας του Παναθηναϊκού Ηλίας Γρηγοριάδης στις 19 Ιουνίου του 1927 συμμετείχε στον κρίσιμο αγώνα για το Πρωτάθλημα, στον οποίο ο Παναθηναϊκός επικράτησε με 1-0 επί της ΑΕΚ. Δέχθηκε χτύπημα που αργότερα του στοίχησε τη ζωή του. Ένα πολύ δυνατό σουτ τον χτύπησε στο στήθος με συνέπεια να του προκαλέσει σοβαρά χρόνια προβλήματα υγείας από τα οποία δεν κατάφερε να αναρρώσει. Αναγκάστηκε να σταματήσει το ποδόσφαιρο και το Μάιο του 1931 απεβίωσε μετά από συνεχείς αιμοπτύσεις. Μετείχαν 6 ομάδες: Αίας Αθηνών, Γ.Σ. Ολύμπια, Α.Π.Ο. Αττικός, Κονκόρντια, Πανιώνιος και Ελληνορωσσικός Προκριματική φάση: ενιαίος όμιλος ενός γύρου (5 αγώνες), από τον οποίο προκρίθηκαν οι 4 πρώτες και υποβιβάστηκε η ουραγός Τελική φάση: όμιλος δύο γύρων (6 αγώνες) Πρωταθλητής: Αίας Αθηνών - άνοδος στην Α΄ Υποβιβασμός στη Γ΄: η Κονκόρντια δεν συμμετείχε στην κατηγορία την επόμενη περίοδο, καθώς μετονομάστηκε σε Ιντερνασιονάλ Άνοδος από Γ΄: Α.Ε. Εμποροϋπαλλήλων. Είναι γνωστά τα εξής: Δεν είναι γνωστή η ακριβής σειρά κατάταξης, παρά μόνον ο πρωταθλητής και οι άλλοι τρεις σύλλογοι που προκρίθηκαν στην τελική φάση. Μετείχαν 4 ομάδες (τα νέα μέλη της Ένωσης): Εργατικός Αθλητικός Όμιλος, Α.Π.Σ. Πέλοψ Μελαντίας, Αθλητική Ένωση Εμποροϋπαλλήλων και Π.Α.Ο. Δάφνη Αθηνών. Είχε δηλωθεί και ο Αχιλλεύς, αλλά δεν πήρε μέρος λόγω της διάλυσής του. Σύστημα διεξαγωγής: όμιλος δύο γύρων (6 αγώνες) Πρωταθλητής: Α.Ε. Εμποροϋπαλλήλων - άνοδος στη Β΄. Είναι γνωστά όλα, εκτός από ένα, τα αποτελέσματα του α΄ γύρου και τα μισά του β΄ γύρου: Δεν είναι γνωστή η ακριβής σειρά κατάταξης, παρά μόνον ότι το πρωτάθλημα κατέκτησε η ΑΕ Εμποροϋπαλλήλων με βασικούς πρωταγωνιστές τους: Β. Ευαγγελινό (τερμ.), Β. Κηρίκο (αρχ.), Ι. Ναυπλιώτη και Π. Τσερώνη (κύριος σκόρερ). Αθηναϊκό ποδόσφαιρο - Από το 1924 έως το 1928. "Αθλητικός Κόσμος", τεύχη 29/21-11-1926 ως 52/1-5-1927. Αρχειοθετήθηκε 2015-09-28 στο Wayback Machine. "1908-1998 Παναθηναϊκός - Ποδοσφαιρική Εποποιία", Βαγγέλης Μελέκογλου-Άγγελος Μενδρινός-Θοδωρής Ντάβελος, έκδοση Τριφύλλι ΑΕΒΕ, Αθήνα 1999, ISBN 960-86253-1-9